Deg tallit-a i d-tella tlalit n umezgun aqbayli deg umaṭṭaf wis sin. Deg lawan-agi ṛṛadyu yella d tawil n teywalt, yefka azal i tewsatin n tsekla timaynutin akken ad d-ufrarent gar-sent yella Umezgun, yenna-d AMEZIANE.A: Ṛṛadyu n teqbaylit tella d adeg yelhan i weskan n tewsatin tiseklanin timaynutin am ccna d umezgun1. Deg tazwara yebda-d s tefɣulin s tutlayt taqbaylit anda i d-ugmen seg tmucuha n zik n leqbayel seččen yes-sen iḍrisen-nsen, am wakken daɣen i d-suqqlen kra n tmezgunin seg tutlayin-nniḍen.